# data[].attributes.body
Dari sudut bahasa:

Kiblat bermaksud arah (al-jihah) yang kita solat ke arahnya

Menurut istilah syarak ia difahami sebagai Kaabah secara mutlaq tanpa mengandungi maksud yang lain.

Manakala menurut ilmu falak kiblat merujuk kepada arah menghadap ke Kaabah di atas glob bulatan bumi mengikut jarak yang terdekat.

Para ulamak sepakat menyatakan bahawa menghadap kiblat merupakan salah satu daripada syarat sah solat melainkan dalam keadaan-keadaan tertentu yang dibenarkan seperti solat ketika dalam peperangan, solat sunat dalam keadaan bermusafir dan solat di dalam kenderaan.

# data[].attributes.body
Firman Allah SWT dalam surah Al-Baqarah ayat 150

وَمِنْ حَيْثُ خَرَجْتَ فَوَلِّ وَجْهَكَ شَطْرَ ٱلْمَسْجِدِ ٱلْحَرَامِ ۚ وَحَيْثُ مَا كُنتُمْ فَوَلُّوا۟ وُجُوهَكُمْ شَطْرَهُۥ لِئَلَّا يَكُونَ لِلنَّاسِ عَلَيْكُمْ حُجَّةٌ إِلَّا ٱلَّذِينَ ظَلَمُوا۟ مِنْهُمْ فَلَا تَخْشَوْهُمْ وَٱخْشَوْنِى وَلِأُتِمَّ نِعْمَتِى عَلَيْكُمْ وَلَعَلَّكُمْ تَهْتَدُونَ ١٥٠

Wherever you are ˹O Prophet˺, turn your face towards the Sacred Mosque. And wherever you ˹believers˺ are, face towards it, so that people will have no argument against you, except the wrongdoers among them. Do not fear them; fear Me, so that I may ˹continue to˺ perfect My favour upon you and so you may be ˹rightly˺ guided.

# data[].attributes.headline
IJTIHAD BAGI MEREKA YANG TIDAK MENYAKSIKAN KAABAH 

# data[].attributes.subject
IJTIHAD BAGI MEREKA YANG TIDAK MENYAKSIKAN KAABAH 

# data[].attributes.body
Menurut mazhab Maliki, seseorang yang hendak solat tetapi tidak mengetahui arah kiblat, sekiranya dia menjumpai mihrab tua yang menunjukkan kiblat, wajib baginya mengikuti arah kiblat mihrab tersebut. Mihrab tua menurut Imam Maliki hanya ada di empat masjid, iaitu Masjid Nabawi, Masjid Bani Umayyah, Masjid 'Amr bin 'Ash dan Masjid Qairawan. Namun sekiranya seseorang itu tidak dapat menemui mihrab, tetapi dia berada di daerah Islam, maka baginya hendaklah bertanya kepada ahli ijtihad atau penduduk muslim di sekitar kawasan berkenaan.

# data[].attributes.body
Majoriti Ulama mazhab Hanafi berpendapat bahwa kiblat solat bagi orang yang tidak dapat melihat Ka'bah adalah arah Ka'bah (jihah al-ka‟bah), bukan bangunan kaabah itu sendiri. (Ain al-Ka'bah) Imam Muhammad bin Abdillah al-Timirtasyi dalam kitabnya Tanwīr al-Abṣār berkata sebagai berikut: “Bagi penduduk Makkah, kiblatnya adalah bangunan Ka'bah (Ain al-Ka'bah). Sedangkan bagi penduduk di luar Makkah, kiblatnya adalah arah Ka'bah (jihah al-Ka'bah). Maksudnya adalah penduduk Makkah harus menghadap tepat ke bangunan tepat ke bangunan Ka'bah (Ain al-Ka'bah), sementara penduduk di luar Makkah wajib menghadap ke arah di mana Ka'bah itu berada (jihah al-Ka'bah).

# data[].attributes.body
Wajib menghadap ke bangunan Ka'bah (Ain al-Ka'bah). Sebagaimana hadis Ibnu Abbas ra yang mengatakan bahwa ketika Rasulullah Saw memasuki Ka'bah lantas keluar, beliau menunaikan salat dengan menghadapnya dan bersabda, “Inilah Kiblat”.

Dalam kitab al-Umm disebutkan setiap orang yang berada di Makkah namun tidak dapat melihat langsung ke arah Kaabah, atau setiap orang yang bertempat tinggal di luar Makkah, jika hendak mengerjakan solat, maka ia harus berusaha dengan sungguh-sungguh mencari arah kiblat dengan menggunakan petunjuk-petunjuk bintang, Matahari, Bulan, gunung, arah hembusan angin atau apa saja yang dipergunakan untuk mengetahui arah kiblat.

Bagi tempat yang jauh seperti di Malaysia, maka ijtihad perlu dilakukan dan ijtihad arah Kiblat boleh ditentukan melalui perhitungan falak atau astronomi dengan menggunakan peralatan yang bersesuaian seperti kompas, teodolit dan juga mata angin.

# data[].attributes.body
Berdasarkan mazhab Hanbali, seseorang yang tidak mengetahui arah kiblat, maka apabila ia berada di suatu negeri yang di sana terdapat mihrab dibangunkan oleh orang-orang Islam, maka wajib baginya menghadap ke arah tersebut. Jika dia menjumpai mihrab di suatu negeri yang sudah runtuh, seperti di daerah yang terdapat bekas-bekas peninggalan lama, maka dia tidak boleh mengikutinya, melainkan jika dia yakin sepenuhnya bahawa mihrab tersebut berada di dalam masjid roboh yang pernah dibangunkan oleh orang-orang Islam.

Jika dia tidak menjumpai mihrab, maka wajib ke atasnya untuk bertanya kepada orang yang mengetahui arah kiblat. Sekiranya dia tidak menemui orang untuk bertanya, maka ke atasnya hendaklah berijtihad. Jika dia tidak mampu untuk berijtihad, maka dia perlu mengikuti ijtihad orang lain. Sekiranya masih tiada individu yang mampu berijtihad, maka ke atasnya hendaklah solat menghadap ke arah yang paling diyakini olehnya.

# data[].attributes.body
Nama : Aisyah Radhiah binti Mahad Shukeri
No. matrik : U2104307/1

# data[].attributes.body
Berdasarkan Keputusan Mesyuarat Jawatankuasa Fatwa Negeri Perlis kali ke-38, keputusan menetapkan bahawa selagi mana seseorang menghadap ke arah Masjidil Haram, maka solatnya adalah sah. Tidak disyaratkan kesahihan solat itu dengan dia menghadap tepat ke Masjidil Haram. Hal ini kerana penentuan arah kiblat sejak zaman dahulu adalah berdasarkan sangkaan yang kuat (غلبة الظن) dengan petunjuk-petunjuk yang ada. Begitu juga dengan masjid-masjid yang dibina sekiranya didapati arah kiblatnya kurang tepat berdasarkan alatan moden masa kini, ia boleh kekal dengan binaan asalnya selagi tidak melebihi 45 darjah dari arah yang tepat ke kiri atau ke kanan.

# data[].attributes.body
Kesimpulannya, penentuan arah kiblat bagi negara-negara yang jauh dari Masjidil Haram di Mekah memerlukan ilmu dan kemahiran yang khusus terutama dalam bidang ilmu falak. Hal Ini kerana arah kiblat merupakan salah satu elemen yang amat penting dalam kesempurnaan ibadah umat Islam. Terdapat beberapa masjid telah disemak semula arah kiblat. Hasil mendapati beberapa masjid mempunyai nilai perbezaan azimut melebihi 3 darjah dan perlu kepada perubahan arah kiblat mengikut nilai azimuth yang baharu. Hal ini merupakan satu usaha yang sangat penting dan perlu dilakukan secara berterusan di semua masjid untuk memastikan nilai-nilai warisan yang tinggi masjid-masjid tersebut dapat dipelihara di samping masjid tersebut dapat menjalankan fungsi sebagai pusat ibadah dan keilmuan masyarakat Islam setempat.

# data[].attributes.headline
CARA SEMAKAN ARAH KIBLAT YANG DILAKUKAN OLEH PIHAK BERAUTORITI  

# data[].attributes.subject
CARA SEMAKAN ARAH KIBLAT YANG DILAKUKAN OLEH PIHAK BERAUTORITI  

# data[].attributes.body
Semasa proses semakan dan pengukuran semula arah kiblat dijalankan mereka telah menggunakan kaedah cerapan matahari untuk mendapatkan nilai rujukan yang tepat. Cerapan matahari boleh dibuat secara terus di atas mana-mana kawasan yang tidak terlindung daripada matahari. Jika kedudukan masjid terlindung daripada cahaya matahari, kaedah menggunakan batu sempadan sebagai rujukan utama akan digunakan. Pihak yang berautoriti akan membuat satu tanda arah kiblat (tanda tidak kekal) di bahagian mihrab masjid dan di bahagian belakang saf terakhir bagi tujuan makluman arah kiblat baharu. Manakala pihak jawatankuasa masjid tidak dibenarkan mengubah kedudukan arah kiblat asal sehingga suatu keputusan rasmi daripada jawatankuasa fatwa negeri masing-masing ditetapkan.

# data[].attributes.headline
FAKTOR-FAKTOR BERLAKU PEMESONGAN ARAH KIBLAT DI MASJID-MASJID

# data[].attributes.subject
FAKTOR-FAKTOR BERLAKU PEMESONGAN ARAH KIBLAT DI MASJID-MASJID

# data[].attributes.body
Antara faktor-faktor yang telah dikenalpasti berlaku perbezaan arah kiblat asal dengan arah kiblat terkini bagi masjid-masjid adalah kerana keterbatasan peralatan yang canggih dan moden semasa pembinaan masjid tersebut suatu ketika dahulu. Hal ini kerana masjid yang sudah lama dibina pada waktu itu peralatan yang digunakan untuk menentukan arah kiblat tidak secanggih dan moden zaman kini. Memang akan ada perbezaan penentuan arah kiblat dengan cara yang lama dengan cara terkini, walaupun begitu tidak banyak perbezaan bearing nilai azimut. Selain itu, kaedah penentuan arah kiblat ketika pembinaan masjid yang telah dibina sudah lama lebih kurang 70 tahun dahulu, berpandukan arah matahari terbit dan terbenam di samping mereka juga tidak merujuk kepada pihak yang berautoriti tempatan semasa mendirikan masjid khususnya dalam menentukan arah kiblat.

# data[].attributes.body
Nama : Afiqah Farhana binti Mohd Nasir
No Matrik : U2000279

# data[].attributes.body
Nama : Norfarah Wahidah Binti Che Adnan
No Matrik : U2000271/2

# data[].attributes.body
1. Baharrudin Zainal, Ilmu Falak Edisi ke-2, Kuala Lumpur: Dewan Bahasa  dan Pustaka, 2004.

2. Linda Maria Ulfa, 2017, Qiblat Direction Finder Dalam Kajian Ilmu Falak. Tesis Sarjana Dalam Ilmu Hukum Islam. Semarang : Jurusan Ilmu Falak Fakultas Syaria'ah Dan Hukum.

# data[].attributes.body
Nama: Nur Shahirah Binti Ahmad Yusoff
No Matrik: U2104229/1

# data[].attributes.body
1. Unit Falak JAKIM. Kertas Cadangan dalam Muzakarah Jawatankuasa Fatwa Majlis Kebangsaan Bagi Hal Ehwal Agama Islam Kali ke-79 tahun  2007 pada 6-8 September 2007. Dalam Hardi Mohammad Sadali, 2019.

2. Haji Mohd Shukri Bin Haji Ali, Ilmu Falak Dan Isu-isunya Dalam Pelaksanaan Ibadah yang perlu kita tahu, Masjid Abidin, Kuala Terengganu, 2014.
3. Soal Jawab : Arah Kiblat, Jabatan Mufti Negeri Pulau Pinang, 2020.

# data[].attributes.headline
CONTOH MASJID YANG TERPESONG ARAH KIBLAT.

# data[].attributes.subject
CONTOH MASJID YANG TERPESONG ARAH KIBLAT.

# data[].attributes.body
Masjid Tedong
[Arah Kiblat Dan Cadangan Mengubah Kedudukan Saf Masjid Tedong Yang Terpesong Kepada Arah Kiblat Sebenar]

Keputusan: Mesyuarat Jawatankuasa Fatwa Negeri Melaka Bil. 1/2013 yang bersidang pada 26 Rabi’ul Awwal 1434H bersamaan 7 Februari 2013 telah membincangkan mengenai Kajian Semula Isu Arah Kiblat Dan Cadangan Mengubah Kedudukan Saf Masjid Tedong Yang Terpesong Kepada Arah Kiblat Sebenar. Mesyuarat telah membuat keputusan seperti berikut:

1. Isu penentuan arah kiblat bagi masjid/surau dan penduduk yang berada jauh dari Makkah merupakan perkara yang diperselisihkan oleh para Ulama. Ada yang berpendapat mesti menghadap ‘ain Kaabah secara dzan dan ada yang berpendapat cukup sekadar menghadap jihah Ka’abah. Bagi negeri Melaka, Jawatankuasa Fatwa berpendirian bahawa mana-mana masjid/surau yang telah dibina dan didapati terpesong dari arah kiblat berdasarkan ‘ain Kaabah secara dzan adalah dimaafkan selagimana ia masih lagi menghadap kepada jihah Kaabah berdasarkan pendapat jumhur ulama dan beberapa qawl dalam Mazhab Syafi’ie. Bagaimanapun, pihak masjid/surau berkenaan dibenarkan untuk mengubah kedudukan saf/sejadah/karpet kepada arah kiblat yang ditentukan berdasarkan kedudukan ‘ain Kaabah secara dzan tanpa mengubah orientasi dan struktur bangunannya.

2. Arah kiblat Masjid Tedong yang disemak menggunakan peralatan teknikal dan didapati terpesong sebanyak 12 darjah hendaklah disemak sekali lagi berdasarkan kaedah pengukuran bayang matahari berada tepat di atas Ka’abah semasa peristiwa istiwa a’zam pada 28 Mei atau 16 Julai. Integrasi kedua-dua kaedah tradisional dan moden ini diharap dapat memberi keputusan ijtihad yang lebih jitu dalam mengesahkan kedudukan sebenar ‘ain kiblat (Kaabah) secara dzan bagi sesebuah masjid/surau yang disyaki terpesong.

3. Sekiranya pesongan tersebut dapat disahkan melalui kaedah berkenaan maka pihak masjid dibenarkan mengubah kedudukan saf/sejadah/karpet masjid kepada arah kiblat yang diperolehi hasil daripada semakan itu tanpa perlu mengubah orientasi dan struktur bangunannya.

# data[].attributes.headline
1) Hukum Solat di Masjid Yang Arah Kiblah Terpesong Sebanyak 25°.

# data[].attributes.subject
1) Hukum Solat di Masjid Yang Arah Kiblah Terpesong Sebanyak 25°.

# data[].attributes.body
JAWAPAN:
Perintah mengadap kiblat adalah ke arahnya bukan mesti tepat., kerana memastikan menghadap tepat ke kiblat adalah suatu yang mustahil bagi tempat yang jauh dari mekah.

Solat di masjid tersebut adalah SAH. Tempat yang jauh dari Mekah TIDAK DIWAJIBKAN kiblatnya bertepatan dengan ain kaabah. Sebaliknya memadai menghadap ke arah kiblah. Arah yang tersasar dari kaabah jika sedikit, ia tidak menjejaskan sahnya solat selama-mana masih menghadap KE ARAH yang terdapat Kaabah disitu.

Para ulama menyatakan berpaling dari kiblat sehingga membatalkan solat adalah berpaling yg banyak dlm bentuk berpaling dan menyalahi arah kiblat. Kata alDardir di dalam alSyarh alKabir 1/227:

والانحراف الكثير أن يشرق أو يغرّب ، نصّ عليه في المدونة

Kenyataan ini merujuk kepada penduduk Madinah dan juga bagi sesiapa yang berada di utara atau selatan Mekah. Apabila mereka mengadap ke timur atau ke barat, bermakna mereka telah berpaling terus dari arah Kiblat. Adapun bagi mereka yang berada di bahagian barat Mekah sebagai contoh, maka arah kiblat bagi mereka adalah ke arah timur. Jika mereka berpaling dari arah timur dan menghadap ke arah utara sebagai contoh atau ke arah selatan atau membelakangi arah timur, maka pada ketika itu mereka telah berpaling banyak dari arah kiblat dan solat mereka TIDAK SAH.

# data[].attributes.headline
2) Bolehkah menentukan kiblat dengan buruj di langit?

# data[].attributes.subject
2) Bolehkah menentukan kiblat dengan buruj di langit?

# data[].attributes.body
Jawapan:
Terdapat satu buruj yang sering dikaitkan dengan arah kiblat, iaitu Buruj 'Orion' atau Belantik. Buruj ini akan berada di atas kepala kita ketika waktu Maghrib diantara bulan Januari hingga bulan Mac. Bintang-bintang yang berada didalam buruj ini agak terang dan mudah di lihat. Buruj ini mempunyai 3 bintang yang sebaris menghala hampir ke arah Barat Laut iaitu arah kiblat. Tapi perlu diingat, kaedah Buruj 'Orion' ini hanya sesuai dan boleh digunakan di Malaysia atau negara jiran seperti Singapura, Brunei, Indonesia dan selatan Thailand.

# data[].attributes.headline
3) Bolehkah pihak Jabatan Mufti menentukan arah kiblat rumah-rumah persendirian?

# data[].attributes.subject
3) Bolehkah pihak Jabatan Mufti menentukan arah kiblat rumah-rumah persendirian?

# data[].attributes.body
Jawapan:
Peranan Jabatan Mufti Negeri Selangor adalah melakukan penentuan arah kiblat bagi masjid-masjid, surau-surau, musolla dan tanah perkuburan Islam; tidak termasuk rumah-rumah persendirian. Bagi rumah-rumah persendirian, mereka boleh merujuk kepada Perasatuan Ahli Falak Negeri Selangor yang memang melakukan perkhidmatan menentukan arah kiblat rumah-rumah persendirian.